Mødet er åbnet. Jeg kan med glæde meddele, at Forsvarsudvalget er færdige med deres arbejde. Når vi ikke kan stemme nu, men er nødt til at udsætte afstemningen til kl. 22.00, har det noget med teknikken at gøre; det skal lægges ind i systemet. Så medmindre systemet går helt amok, stemmer vi kl. 22.00. Der er ikke på den måde forsinkelser, for Forsvarsudvalget er som sagt færdige med deres arbejde.
Mødet er genoptaget.
Det punkt, der er opført som nr. 1 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg Tingets samtykke som givet. Det er givet.
Der er ikke stillet ændringsforslag. Ønsker nogen at udtale sig? Da det ikke er tilfældet, går vi til afstemning.
Der stemmes om forslagets endelige vedtagelse, og der kan stemmes. Afstemningen slutter. For stemte 90 (S, V, SF, RV, KF, DF, NB, LA, ALT og KD), imod stemte 9 (EL og FG), hverken for eller imod stemte 0. Forslaget til folketingsbeslutning er vedtaget og vil blive sendt til udenrigsministeren.
Der er ikke mere at foretage i dette møde Folketingets næste møde afholdes i morgen, fredag den 25. februar, kl. 10.00. Jeg henviser til den dagsorden, der er på Folketingets hjemmeside.